**Äidinkieli ja kirjallisuus**

**6. luokka**

|  |
| --- |
| **Tavoitteet** |
| - itseilmaisun ja vuorovaikutustaitojen kehittäminen ja vahvistaminen erilaisissa viestintätilanteissa ja –ympäristöissä  - ymmärtää omien kielellisten ja viestinnällisten valintojen vaikutuksia  - vahvistaa sujuvaa lukutaitoa ja kehittää lukemisen ymmärtämistä  - ajattelutaitojen edistäminen  - erilaisten tiedonhankintataitojen käyttäminen ja niiden vahvistaminen  - kirjallisuudentuntemuksen kehittäminen myönteisten lukukokemusten ja -elämysten kautta  - erilaisten tekstien tuottaminen sekä tekstitaitojen ja oikeinkirjoituksen vahvistaminen  - kielitietoisuuden vahvistaminen  - käsinkirjoitus -ja näppäintaitojen sujuvoittaminen  - oman lukumieltymyksensä löytäminen ja lukuharrastuksen vahvistaminen |

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| Vuorovaikutustilanteissa toimiminen | - pari –ja ryhmäkeskustelut  - teatteri ja draama  - puheet ja esitelmät  - mielipiteen ilmaiseminen  - väittely  - palautteen anto ja vastaanottaminen | – ajattelu L1  – vuorovaikutus ja ilmaisu L2  – monilukutaito L4  – osallistuminen L7  – vaikuttaminen L7 |
| Tekstien tulkitseminen | - tekstin ymmärtämisen strategiat ja niiden käyttö  - eri tekstilajeihin tutustuminen sekä niiden analysointi, arviointi ja vertailu  - kirjallisuuden peruskäsitteiden vahvistaminen sekä sana -ja käsitevaraston laajentaminen  - monipuolinen tiedonhankinta ja lähteiden luotettavuuden arviointi  - monipuolisen lasten –ja nuortenkirjallisuuden lukeminen ja lukukokemusten jakaminen | – ajattelu L1  – monilukutaito L4  – tieto- ja viestintäteknologia L5  – vuorovaikutus ja ilmaisu L2 |
| Tekstien tuottaminen | - monimuotoisten tekstien tuottaminen ja niiden kautta omien ajatusten ilmaiseminen  - tekstien rakentaminen (otsikointi, jäsennys, kappalejako ja sanavalinnat)  - tekstin tuottamisen perusvaiheet (esim. juoni, käännekohdat)  - eri tekstilajien käyttö (mm. näytelmä, kertomus, novelli, pakina, runo, oma kirja, päiväkirja, mielipidekirjoitus)  - oikeinkirjoituksen vahvistaminen:  - sanat; yhdyssanat, lainasanat, johtaminen  - sijamuodot  - lause ja virke; päälause ja sivulauselajit, yksinäislause ja yhdyslause, subjekti, predikaatti ja objekti  - tekstin arviointi  - lähteiden käytön vahvistaminen ja eettisen viestinnän periaatteiden ymmärtäminen | – oppimaan oppiminen L1  – kulttuurinen osaaminen L2  – monilukutaito L4  – tieto- ja viestintäteknologinen osaaminen L5  – työelämän taidot L6  – osallistuminen L7 |
| Kielen, kirjallisuuden ja kulttuurin ymmärtäminen | - tutustuminen monipuoliseen media -ja kulttuuritarjontaan, erityisesti kirjastoon ja teatteriin  - oman kulttuurin tuottaminen esimerkiksi draaman keinoin  - kirjojen lukeminen, esim. kirjadiplomin avulla | – oppimaan oppiminen L1  – kulttuurinen osaaminen L2  – monilukutaito  – tieto- ja viestintäteknologinen osaaminen L5  – työelämän taidot L6  – osallistuminen L7 |

|  |  |
| --- | --- |
| **Arviointi** | |
| **Hyvä osaaminen (8)** | Vuorovaikutustilanteissa toimiminen  - Oppilas esittää ajatuksiaan ja ilmaisee mielipiteensä itselleen tutuissa viestintäympäristöissä.  - Oppilas hyödyntää äänenkäytön, viestien kohdentamisen ja kontaktinoton taitoja erilaisissa vuorovaikutustilanteissa, osaa muunnella viestintätapaansa tilanteen mukaan ja pyrkii ottamaan muiden näkökulmat huomioon.  - Oppilas osaa käyttää kokonaisilmaisun keinoja omien ideoidensa ja ajatustensa ilmaisemiseen ryhmässä, osaa pitää lyhyen valmistellun puheenvuoron tai esityksen sekä osallistuu draamatoimintaan.  - Oppilas ottaa vastaan palautetta omasta toiminnastaan ja antaa palautetta muille.  Tekstien tulkitseminen  - Oppilas lukee sujuvasti monimuotoisia tekstejä ja käyttää tekstinymmärtämisen perusstrategioita sekä osaa tarkkailla ja arvioida omaa lukemistaan.  - Oppilas tunnistaa joitakin kertovien, kuvaavien, ohjaavien ja yksinkertaisten kantaa ottavien tekstien kielellisiä ja tekstuaalisia piirteitä. Oppilas osaa käyttää tekstien tulkintataitoja oman ajattelunsa sekä sana- ja käsitevarantonsa kehittämiseen.  - Oppilas käyttää tiedonhankinnassaan mediaa ja eri tekstiympäristöjä sekä tilanteeseen sopivia strategioita ja osaa jossain määrin arvioida tietolähteiden  luotettavuutta.  - Oppilas tuntee jonkin verran lapsille ja nuorille suunnattua kirjallisuutta, media- ja muita tekstejä ja osaa jakaa kokemuksiaan, myös monimediaisessa ympäristössä.  Tekstien tuottaminen  - Oppilas ilmaisee kokemuksiaan ja ajatuksiaan monimuotoisten tekstien avulla.  - Oppilas osaa ohjatusti käyttää kertomiselle, kuvaamiselle ja yksinkertaiselle kantaaottavalle tekstille tyypillistä kieltä.  - Oppilas osaa otsikoida tekstinsä, jakaa sen kappaleisiin ja kiinnittää huomiota sananvalintoihin.  - Oppilas kirjoittaa sujuvasti ja selkeästi käsin ja on omaksunut tarvittavia näppäintaitoja. Oppilas tuntee kirjoitetun kielen perusrakenteita ja oikeinkirjoituksen perusasioita ja käyttää niitä oman tekstinsä tuottamisessa.  - Oppilas tuntee ja osaa kuvailla tekstien tuottamisen perusvaiheita, osaa arvioida omia tekstejään ja tuottaa tekstejä vaiheittain yksin ja muiden kanssa sekä antaa ja vastaanottaa palautetta. Oppilas osaa merkitä lähteet tekstin loppuun, ymmärtää, ettei saa esittää lainaamaansa tekstiä omanaan ja tietää verkossa toimimisen eettiset  periaatteet.  Kielen, kirjallisuuden ja kulttuurin ymmärtäminen  - Oppilas tekee havaintoja ja osaa kuvailla tekstien kielellisiä piirteitä ja käyttää oppimiaan käsitteitä puhuessaan ja kirjoittaessaan niistä.  - Oppilas lukee sovitut lapsille ja nuorille suunnatut kirjat, keskustelee ja jakaa kokemuksiaan lukemistaan kirjoista.  - Oppilas osaa kuvailla havaitsemiaan yhtäläisyyksiä ja eroja eri kielten ja kulttuurien välillä. Oppilas osaa kertoa itseään kiinnostavasta media- ja kulttuuritarjonnasta. Oppilas osallistuu omien esitysten suunnitteluun ja esittämiseen. |